CELEX: 52012PC0213
Language: hu
Date: 2012-05-14
Title: Javaslat A TANÁCS HATÁROZATA az Európai Uniónak az AKCS–EU Miniszterek Tanácsán belül a Dél-szudáni Köztársaságnak az egyrészről az afrikai, karibi és csendes-óceáni államok, valamint az Európai Közösség és tagállamai között létrejött partnerségi megállapodást illető státuszára vonatkozóan elfogadandó álláspontjáról

|
			
		
		
		52012PC0213
		
			Javaslat A TANÁCS HATÁROZATA az Európai Uniónak az AKCS–EU Miniszterek Tanácsán belül a Dél-szudáni Köztársaságnak az egyrészről az afrikai, karibi és csendes-óceáni államok, valamint az Európai Közösség és tagállamai között létrejött partnerségi megállapodást illető státuszára vonatkozóan elfogadandó álláspontjáról /* COM/2012/0213 final - 2012/0107 (NLE) */
			
				
		
		
			
			   	INDOKOLÁS
2000. június 23-án az egyrészről az
afrikai, karibi és csendes-óceáni államok csoportja (a továbbiakban: az
AKCS-államok), másrészről az Európai Közösség és tagállamai partnerségi
megállapodást írtak alá Cotonouban (Benin) (a továbbiakban: a Cotonoui
Megállapodás). 
2005. június 25-én az AKCS-államok, valamint
az Európai Közösség és tagállamai a Cotonoui Megállapodás módosításáról szóló
megállapodást írtak alá. A 93. cikk (3) bekezdésének megfelelően a
felülvizsgált Cotonoui Megállapodás – az EU és tagállamai, valamint az
AKCS-országok kétharmada általi felülvizsgálat megerősítését követően
– 2008. július 1-jén lépett hatályba.
2010. június 22-én az AKCS-államok és az
Európai Unió a Cotonoui Megállapodás második alkalommal történő
módosításáról szóló megállapodást írtak alá Ouagadougouban, amelyet 2010. október
31-e óta ideiglenesen alkalmaznak.
2011. július 9-én
Dél-Szudán hivatalosan kikiáltotta függetlenségét Szudántól a 2005. évi átfogó
békeszerződés keretében megtartott önrendelkezésről szóló népszavazás
eredményeként. 
A 2012. március 20-án kelt, és az AKCS–EU
Miniszterek Tanácsa elnökének elküldött levélben az Európai Unió Tanácsának
Főtitkárságán keresztül Mr Nhial Deng Nhial úr, a Dél-szudáni Köztársaság
külügyi és nemzetközi együttműködési minisztere hivatalosan kérte a
Cotonoui Megállapodáshoz való csatlakozást, a 94. cikk rendelkezéseivel
összhangban. A Dél-szudáni Köztársaság kérte, hogy a csatlakozási folyamat
lezárásáig megfigyelői státuszt biztosítsanak számára, lehetővé téve,
hogy részt vehessen a Cotonoui Megállapodással létrehozott közös
intézményekben.
Az Európai Uniónak e kérelem kapcsán
kedvező választ kell adnia, amelyet a közös AKCS–EU Miniszterek Tanácsának
hivatalos határozat formájában jóvá kell hagynia a 2012. június 14–15-én
Vanuatun megrendezésre kerülő ülésükön.
A megfigyelői státuszt addig kell
biztosítani, amíg a Dél-szudáni Köztársaság hatóságai letétbe nem tudják
helyezni a csatlakozási okmányt, előreláthatólag legkésőbb 2012.
november 20-ig. Ez nem érinti Dél-Szudán lehetőségét arra, hogy a letétbe
helyezést korábbi időpontban megtegye. 
Az Európai Unió működéséről szóló
szerződés 218. cikkének (10) bekezdésével összhangban az Európai
Parlamentet tájékoztatni kell.
A Bizottság ezért azt javasolja, hogy a Tanács
fogadja el a Dél-szudáni Köztársaságnak a módosított Cotonoui Megállapodással
kapcsolatos státuszát érintő mellékelt uniós álláspontra vonatkozó
javaslatot.
2012/0107 (NLE)
Javaslat
A TANÁCS HATÁROZATA
az Európai Uniónak az AKCS–EU Miniszterek
Tanácsán belül a Dél-szudáni Köztársaságnak az egyrészről az afrikai,
karibi és csendes-óceáni államok, valamint az Európai Közösség és tagállamai
között létrejött partnerségi megállapodást illető státuszára vonatkozóan
elfogadandó álláspontjáról 
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 217. cikkére,
összefüggésben 218. cikke (9) bekezdésével,
tekintettel az Európai Bizottság javaslatára,
mivel:
(1)       A Cotonouban 2000. június 23-án
aláírt[1],
első alkalommal Luxembourgban 2005. június 25-én módosított[2], egyrészről az afrikai,
karibi és csendes-óceáni államok csoportjának tagjai, másrészről az
Európai Közösség és tagállamai között létrejött partnerségi megállapodás (a
továbbiakban: a Cotonoui Megállapodás) 2008. július 1-jén lépett hatályba annak
93. cikke (3) bekezdésével összhangban. A Cotonoui Megállapodást második
alkalommal 2010. június 22-én Ougadougouban módosították[3]. A Cotonoui Megállapodás
második módosítását 2010. október 31-e óta ideiglenesen alkalmazzák[4].
(2)       A Cotonoui Megállapodás 94.
cikke előírja, hogy egy állam csatlakozási kérelmét az AKCS–EU Miniszterek
Tanácsa elé kell terjeszteni jóváhagyásra.
(3)       2012. március 20-án a
Dél-szudáni Köztársaság a Cotonoui Megállapodás 94. cikkének megfelelően
benyújtotta csatlakozási, valamint a megfigyelői státusz iránti kérelmét,
hogy ily módon a csatlakozási eljárás lezárulásáig részt vehessen a Cotonoui
Megállapodással létrehozott közös intézményekben.
(4)       Dél-Szudán csatlakozásának az
AKCS–EU Miniszterek Tanácsa általi jóváhagyását, valamint megfigyelői
státuszának 2012. november 20-ig való odaítélését az Európai Uniónak jóvá kell
hagynia. A Dél-szudáni Köztársaságnak legkésőbb a fent említett
időpontig kell a módosított AKCS–EU megállapodás letéteményeseinél, azaz
az Európai Unió Tanácsának Főtitkárságánál és az AKCS-államok
Titkárságánál letétbe helyeznie a csatlakozási okmányt.
(5)       Ezért helyénvaló kialakítani
az AKCS–EU Miniszterek Tanácsán belül az Unió képviseletében elfogadandó
álláspontot az erre irányuló kérelmekre adott válaszként,
ELFOGADTA EZT A HATÁROZATOT:
Egyetlen cikk
Az Európai Unió az AKCS–EU Miniszterek
Tanácsán belül a Dél-szudáni Köztársaságnak a Luxembourgban és Ouagadougouban
módosított Cotonoui Megállapodáshoz való csatlakozási és megfigyelői
státuszi kérelmére vonatkozóan azon álláspontot képviseli, hogy a kérelmet az
AKCS–EU Miniszterek Tanácsának az ezen határozathoz csatolt határozattervezet
értelmében jóvá kell hagyni. 
A megfigyelői státusz 2012. november 20-ig
érvényes. A Dél-szudáni Köztársaságnak ezen időpontig kell az Európai Unió
Tanácsának Főtitkárságánál és az AKCS-államok Titkárságánál letétbe
helyeznie a csatlakozási okmányt.
Az AKCS–EU Miniszterek Tanácsa
határozattervezetének formai jellegű és kisebb változtatásainak
elfogadásához nincs szükség e határozat és melléklet módosításához.
Kelt Brüsszelben, -án/-én.
                                                                       a
Tanács részéről
                                                                       az
elnök
MELLÉKLET
Tervezet
…/… számú határozat
AZ
AKCS–EU MINISZTEREK TANÁCSA
(éééé.
hónap nn.)
a Dél-szudáni Köztársaság megfigyelői státuszára és az afrikai, karibi és
csendes-óceáni államok, valamint az Európai Közösség és tagállamai között
létrejött partnerségi megállapodáshoz való későbbi csatlakozására
vonatkozóan
AZ AKCS–EU MINISZTEREK TANÁCSA,
tekintettel az első alkalommal 2005.
június 25-én Luxembourgban[5],
és második alkalommal 2010. június 22-én Ougadougou-ban[6] módosított, az egyrészről
az afrikai, karibi és csendes-óceáni államok, másrészről az Európai
Közösség és tagállamai között Cotonouban 2000. június 23-án aláírt[7] partnerségi megállapodásra (a
továbbiakban: a Cotonoui Megállapodás) és különösen annak 94. cikkére,
tekintettel az AKCS–EU Miniszterek Tanácsának
az AKCS–EU Miniszterek Tanácsa eljárási szabályzatának elfogadásáról szóló, 2005.
március 8-i 1/2005 határozatára[8]
és különösen annak 8. cikke (3) bekezdésére, 
mivel
(1)              
A Cotonoui Megállapodás 2008. július 1-jén lépett
hatályba a 93. cikk (3) bekezdésével összhangban. A Megállapodást első
alkalommal 2005. június 25-én Luxembourgban, második alkalommal 2010. június 22-én
Ouagadougouban módosították. A második módosítást 2010. október 31-e óta
alkalmazzák ideiglenesen[9].
(2)              
A Cotonoui Megállapodás 94. cikke előírja,
hogy egy állam csatlakozási kérelmét az AKCS–EU Miniszterek Tanácsa elé kell
terjeszteni jóváhagyásra.
(3)              
2012. március 20-án a Dél-szudáni Köztársaság a
Cotonoui Megállapodás 94. cikkének megfelelően benyújtotta csatlakozási,
valamint a megfigyelői státusz iránti kérelmét, hogy ily módon a
csatlakozási eljárás lezárulásáig részt vehessen a Cotonoui Megállapodással
létrehozott közös intézményekben.
(4)              
A megfigyelői státusz 2012. november 20-ig
érvényes. A Dél-szudáni Köztársaságnak ezen időpontig kell a Cotonoui
Megállapodás letéteményeseinél, azaz az Európai Unió Tanácsának
Főtitkárságánál és az AKCS-államok Titkárságánál letétbe helyeznie a
csatlakozási okmányt, 
A KÖVETKEZŐKÉPPEN HATÁROZOTT:
1. cikk
A csatlakozásra és a megfigyelői státuszra vonatkozó kérelmek
jóváhagyásáról
Dél-Szudánnak az első alkalommal 2005.
június 25-én Luxembourgban, és második alkalommal 2010. június 22-én
Ouagadougouban módosított, az egyrészről az afrikai, karibi és
csendes-óceáni államok, másrészről az Európai Közösség és tagállamai
között Cotonouban 2000. június 23-án aláírt partnerségi megállapodáshoz való
csatlakozására vonatkozó kérelme jóváhagyásra kerül. 
Dél-Szudán 2012. november 20-ig
megfigyelői státusszal rendelkezik. Legkésőbb ezen időpontig
kell a Cotonoui Megállapodás letéteményeseinél, azaz az Európai Unió Tanácsának
Főtitkárságánál és az AKCS-államok Titkárságánál letétbe helyeznie a
csatlakozási okmányt.
2. cikk
Hatálybalépés
Ez a határozat az elfogadását követő
napon lép hatályba.
Kelt, 
            az
AKCS–EU Miniszterek Tanácsa részéről
            az elnök
[1]               HL L 317.,
2000.12.15., 3. o.
[2]               A
Cotonouban 2000. június 23-án, egyrészről az Afrikai, Karibi és
Csendes-óceáni Államok Csoportjának tagjai, másrészről az Európai Közösség
és tagállamai között aláírt partnerségi megállapodás módosításáról szóló
megállapodás (HL L 209., 2005.8.11., 27. o.).
[3]               Megállapodás
a Cotonouban 2000. június 23-án, egyrészről az afrikai, karibi és
csendes-óceáni államok csoportjának tagjai, másrészről az Európai Közösség
és tagállamai között aláírt és Luxembourgban 2005. június 25-én első
alkalommal módosított partnerségi megállapodás második alkalommal történő
módosításáról (HL L 287., 2010.11.4., 3. o.).
[4]               Az AKCS–EU Miniszterek Tanácsának 2010. június 21-i 2/2010
határozata (HL L 287., 2010.11.4., 68. o.).
[5]               A Cotonouban 2000. június 23-án,
egyrészről az Afrikai, Karibi és Csendes-óceáni Államok Csoportjának
tagjai, másrészről az Európai Közösség és tagállamai között aláírt
partnerségi megállapodás módosításáról szóló megállapodás (HL L 209.,
2005.8.11., 27. o.).
[6]               Megállapodás a Cotonouban 2000. június 23-án,
egyrészről az afrikai, karibi és csendes-óceáni államok csoportjának
tagjai, másrészről az Európai Közösség és tagállamai között aláírt és
Luxembourgban 2005. június 25-én első alkalommal módosított partnerségi
megállapodás második alkalommal történő módosításáról (HL L 287.,
2010.11.4., 3. o.).
[7]               HL L 317., 2000.12.15., 3. o.
[8]               HL
L 95., 2005.4.14., 44. o.
[9]               Az AKCS–EU Miniszterek Tanácsának 2010. június 21-i 2/2010
határozata (HL L 287., 2010.11.4., 68. o.).